CELEX: 22011D0105
Language: mt
Date: 2011-09-30 00:00:00
Title: Deċiżjoni tal-Kumitat Konġunt taż-ŻEE Nru 105/2011 tat- 30 ta’ Settembru 2011 li temenda l-Anness XXI (Statistika) tal-Ftehim taż-ŻEE

1.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/43
               
            DEĊIŻJONI TAL-KUMITAT KONĠUNT TAŻ-ŻEE
      Nru 105/2011
      tat-30 ta’ Settembru 2011
      li temenda l-Anness XXI (Statistika) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 89/2011 tal-1 ta’ Lulju 2011 (1).
               
            
                  (2)
               
               
                  Ir-Regolament (KE) Nru 471/2009 tal-Parlament Ewropew u tal-Kunsill tas-6 ta’ Mejju 2009 dwar statistika Komunitarja relatata mal-kummerċ estern ma’ pajjiżi li mhumiex membri u li jħassar ir-Regolament tal-Kunsill (KE) Nru 1172/95 (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (KE) Nru 471/2009 jħassar, b’effett mill-1 ta’ Jannar 2010, lir-Regolament tal-Kunsill (KE) Nru 1172/95 (3), li huwa inkorporat fil-Ftehim, iżda għandu jibqa’ japplika għall-Istati tal-EFTA u konsegwentament jitħassar skont il-Ftehim b’effett mill-1 ta’ Jannar 2012,
               
            ADOTTA DIN ID-DEĊIŻJONI:
      Artikolu 1
      L-Anness XXI tal-Ftehim għandu jiġi emendat kif ġej:
      
                  1.
               
               
                  Il-punt 8 (ir-Regolament tal-Kunsill (KE) Nru 1172/95) għandu jiġi nnumerat mill-ġdid bħala l-punt 8a.
               
            
                  2.
               
               
                  Il-punt li ġej għandu jiddaħħal qabel il-punt ġdid 8a (ir-Regolament tal-Kunsill (KE) Nru 1172/95):
                  
                              “8.
                           
                           
                              
                                 32009 R 0471: Ir-Regolament (KE) Nru 471/2009 tal-Parlament Ewropew u tal-Kunsill tas-6 ta’ Mejju 2009 dwar statistika Komunitarja relatata mal-kummerċ estern ma’ pajjiżi li mhumiex membri u li jħassar ir-Regolament tal-Kunsill (KE) Nru 1172/95 (ĠU L 152, 16.6.2009, p. 23).
                              Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                              
                                          (a)
                                       
                                       
                                          L-Istati tal-EFTA għandhom jaddottaw il-miżuri neċessarji biex jikkonformaw ma’ dan ir-Regolament sal-1 ta’ Jannar 2012.
                                       
                                    
                                          (b)
                                       
                                       
                                          Fir-rigward tal-Istati tal-EFTA, ir-referenzi kollha għal sistema ċentralizzata tal-ikklerjar u d-dispożizzjonijiet relatati ma għandhomx ikunu relevanti.
                                       
                                    
                                          (c)
                                       
                                       
                                          Għal-Liechtenstein, it-test tal-Artikolu 2(a) għandu jinqara kif ġej:
                                          ‘ “merkanzija” tfisser kull proprjetà mobbli, għajr l-elettriku;’
                                       
                                    
                                          (d)
                                       
                                       
                                          It-test tal-Artikolu 2(b) għandu jiġi sostitwit b’dan li ġej:
                                          ‘It-territorju statistiku taż-ŻEE għandu, fil-prinċipju, jinkludi t-territorji doganali tal-Partijiet Kontraenti. Il-Partijiet Kontraenti għandhom jiddefinixxu t-territorji statistiċi tagħhom kif xieraq.
                                          Għan-Norveġja, l-Arċipelagu Svalbard u l-Gżira Jan Mayen għandhom ikunu inklużi fit-territorju statistiku.
                                          Il-Liechtenstein għandu jkun eżentat mill-ġbir ta’ dejta fuq kummerċ bejn l-Isvizzera u l-Liechtenstein. Il-Liechtenstein għandu jiġbor biss dik id-dejta dwar importazzjonijiet u esportazzjonijiet diretti għajr imħażen u mħażen ta’ bejgħ mingħajr dazju.
                                          Għall-Islanda, it-territorju statistiku għandu jinkludi t-territorju doganali.’
                                       
                                    
                                          (e)
                                       
                                       
                                          Il-Liechtenstein huwa eżenti milli jiġbor id-dejta msemmija fl-Artikolu 5(1)(e).
                                       
                                    
                                          (f)
                                       
                                       
                                          Il-punti (f) u (k) tal-Artikolu 5(1) m’għandhomx japplikaw għall-Istati tal-EFTA.
                                       
                                    
                                          (g)
                                       
                                       
                                          Il-klassifikazzjoni msemmija fl-Artikolu 5(1)(h) għandha ssir mill-inqas sal-ewwel sitt ċifri.
                                       
                                    
                                          (h)
                                       
                                       
                                          L-Artikolu 5(1)(l) m’għandux japplika għal-Liechtenstein.
                                       
                                    
                                          (i)
                                       
                                       
                                          L-Artikolu 5(1)(m)(ii) m’għandux japplika għall-Istati tal-EFTA.
                                       
                                    
                                          (j)
                                       
                                       
                                          L-Artikolu 5(1)(m)(iii) m’għandux japplika għal-Liechtenstein.
                                       
                                    
                                          (k)
                                       
                                       
                                          L-Artikolu 6 m’għandux japplika għal dik id-dejta statistika li l-Istati tal-EFTA huma eżentati milli jiġbruha skont l-Artikolu 5.
                                       
                                    
                                          (l)
                                       
                                       
                                          l-Artikolu 7 m’għandux japplika għall-Istati tal-EFTA.
                                       
                                    
                                          (m)
                                       
                                       
                                          l-Artikolu 9(2) m’għandux japplika għal-Liechtenstein.
                                       
                                    
                                          (n)
                                       
                                       
                                          Fir-rigward tal-Liechtenstein, ir-riżultati statistiċi koperti mill-Artikolu 10 li jagħmluha possibbli illi jiġu identifikati b’mod indirett esportaturi u importaturi, ma għandhomx jiġu ddisseminati, anke jekk ma ssirx talba mill-importatur jew mill-esportatur dwar dan, u għandha tiġi ddisseminata biss informazzjoni dwar is-Sistema Armonizzata ta’ livell ta’ żewġ ċifri.”
                                       
                                    
                        
            
                  3.
               
               
                  It-test tal-punt il-ġdid 8a (ir-Regolament tal-Kunsill (KE) Nru 1172/95) għandu jitħassar b’effett mill-1 ta’ Jannar 2012.
               
            Artikolu 2
      It-testi tar-Regolament (KE) Nru 471/2009 li għandhom jiġu ppubblikati fil-lingwa Islandiża u f’dik Norveġiża fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Ottubru 2011, sakemm ikunu saru n-notifiki kollha, skont l-Artikolu 103(1) tal-Ftehim, lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment taż-ŻEE tiegħu.
      
         Magħmul fi Brussell, it-30 ta’ Settembru 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 262, 6.10.2011, p. 61.
      
         (2)  ĠU L 152, 16.6.2009, p. 23.
      
         (3)  ĠU L 118, 25.5.1995, p. 10.
      
         (*)  L-ebda rekwiżiti kostituzzjonali ma huma indikati.